Κατάλογος βραβεύσεων και υποψηφιοτήτων για τηλεοπτική σειρά WandaVision

Το WandaVision είναι αμερικανική τηλεοπτική μίνι σειρά που δημιουργήθηκε από την Τζακ Σέιφερ για τη συνδρομητική πλατφόρμα Disney+ και είναι βασισμένη στους χαρακτήρες των Γουάντα Μάξιμοφ / Scarlet Witch και Vision των Marvel Comics. Αποτελεί την πρώτη τηλεοπτική σειρά του Κινηματογραφικού Σύμπαντος της Marvel (MCU) σε παραγωγή των Marvel Studios, με τη Σέιφερ να είναι επικεφαλής της σεναριακής ομάδας και τον Ματ Σάκμαν να σκηνοθετεί και τα εννέα επεισόδιά της. Οι Ελίζαμπεθ Όλσεν και Πολ Μπέτανι επαναλαμβάνουν τους αντίστοιχους ρόλους τους ως Γουάντα Μάξιμοφ και Vision από τις ταινίες του MCU, πλαισιωμένοι από τους Ντέμπρα Τζο Ραπ, Φρεντ Μελαμέντ, Κάθριν Χαν, Τιόνα Πάρις Ράνταλ Παρκ, Κατ Ντένινγκς και Έβαν Πίτερς. Η σειρά αποτίνει φόρο τιμής σε παλαιότερες αμερικανικές sitcom, με τους Μάξιμοφ και Vision να ζουν μέσα σε μία πραγματικότητα που τους μεταφέρει σε διαφορετικές δεκαετίες της τηλεόρασης.

Η σειρά WandaVision έκανε πρεμιέρα στο Disney+ με την προβολή των δύο πρώτων επεισοδίων της στις 15 Ιανουαρίου 2021, με τα επόμενα επεισόδια να κυκλοφορούν σε εβδομαδιαία βάση και τη σειρά να ολοκληρώνεται στις 5 Μαρτίου. Η σειρά συγκέντρωσε αρκετά βραβεία και υποψηφιότητες, με τα περισσότερα να αναγνωρίζουν τη σειρά ως σύνολο, τις ερμηνείες, τη σκηνοθεσία, το σενάριο, την αξία της παραγωγής και το soundtrack. Ήταν υποψήφια για οκτώ Βραβεία Έμμυ Ζώνης Υψηλής Τηλεθέασης και δεκαπέντε Βραβεία Έμμυ Ζώνης Υψηλής Τηλεθέασης Δημιουργικών Τεχνών (κερδίζοντας τρία Δημιουργικών Τεχνών), καθώς επίσης και για ένα βραβείο του Αμερικανικού Ινστιτούτου Κινηματογράφου (το κέρδισε), ένα βραβείο Annie,ένα βραβείο Σωματείου Καλλιτεχνικών Διευθυντών (το κέρδισε), ένα βραβείο Artios, ένα βραβείο Black Reel, ένα βραβείο BMI (το κέρδισε), ένα βραβείο Clio Music (το κέρδισε), ένα βραβείο Clio Entertainment (το κέρδισε), τέσσερα τηλεοπτικά βραβεία Critics' Choice, ένα βραβείο Σωματείου Σκηνοθετών Αμερικής, πέντε βραβεία Dorian (κερδίζοντας τα τρία), ένα βραβείο Dragon, τρία βραβεία Global TV Demand, δύο Χρυσές Σφαίρες, τέσσερα βραβεία Golden Trailer (κερδίζοντας το ένα), ένα βραβείο Grammy, ένα βραβείο Harvey (το κέρδισε), εφτά τηλεοπτικά βραβεία της Ένωσης Κριτικών Κινηματογράφου του Χόλιγουντ (κερδίζοντας τα δύο), ένα βραβείο Hollywood Music in Media, δύο βραβεία της Ένωσης Επαγγελματιών του Χόλιγουντ (κερδίζοντας το ένα), ένα βραβείο Hugo, ένα βραβείο Ιρλανδικής Ακαδημίας Κινηματογράφου & Τηλεόρασης, ένα βραβείο Nebula (το κέρδισε), δύο βραβεία Nickelodeon Kids' Choice, ένα βραβείο MTV Millennial (το κέρδισε), έξι κινηματογραφικά βραβεία MTV (κερδίζοντας τα τέσσερα), τέσσερα βραβεία People's Choice, ένα βραβείο Σωματείου Παραγωγών Αμερικής, δύο βραβεία Satellite (κερδίζοντας το ένα), ένα βραβείο Shorty (το κέρδισε), ένα βραβείο Σωματείου των Οπερατέρ, τέσσερα βραβεία TCA, ένα βραβείο TV Choice, τρία βραβεία Σωματείου Ειδικών Εφέ, ένα βραβείο World Soundtrack κι ένα βραβείο Σωματείου Σεναριογράφων Αμερικής.

Διακρίσεις

Σημειώσεις

Παραπομπές

Εξωτερικοί σύνδεσμοι
 Βραβεία για WandaVsion στην IMDb

Βραβεία
WandaVision
Κατάλογοι του Κινηματογραφικού Σύμπαντος της Marvel